Diari Oficial de la Generalitat Valenciana


Sumari del DOGV 2574, del 28-08-1995 (1995/835922)

RESOLUCIÓ de 14 de juliol de 1995, de la Secretaria General de la Conselleria d'Administració Pública, per la qual es disposa la publicació del conveni específic per al desenvolupament del programa d'assistència tècnica entre la Conselleria d'Agricultura, Pesca i Alimentació de la Generalitat Valenciana i l'Institut Tecnològic Geominer d'Espanya (anys 1995, 1996 i 1997).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2574

Data del DOGV
:   28-08-1995

Secció del DOGV
:   ALTRES DISPOSICIONS

Número del document
:   1995/835922


Data del document
:   14-07-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 14 de juliol de 1995, de la Secretaria General de la Conselleria d'Administració Pública, per la qual es disposa la publicació del conveni específic per al desenvolupament del programa d'assistència tècnica entre la Conselleria d'Agricultura, Pesca i Alimentació de la Generalitat Valenciana i l'Institut Tecnològic Geominer d'Espanya (anys 1995, 1996 i 1997).   
Una vegada subscrit, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i l'Institut Tecnològic Geominer d'Espanya, el dia 12 de maig de 1995, un conveni específic per al desenvolupament del programa d'assistència tècnica (anys 1995, 1996 i 1997, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0448/95, i que figura com a annex d'aquesta resolució.  
València, 14 de juliol de 1995.- El secretari general de la Conselleria d'Administració Pública.  
Conveni específic per al desenvolupament del programa d'assistència tècnica entre la Conselleria d'Agricultura, Pesca i Alimentació de la Generalitat Valenciana i l'Institut Tecnològic Geominer d'Espanya (anys 1995, 1996 i 1997).  
València, 12 de maig de 1995  
REUNITS  
D'una banda, el conseller d'Agricultura, Pesca i Alimentació, senyor Josep Maria Coll i Comin, facultat per Acord del Consell de data 3 d'abril de 1995, en representació de la Generalitat Valenciana.  
D'altra banda, el secretari general de l'Energia i Recursos Minerals, senyor Alberto Lafuente Félez, com a president del Consell General de l'Institut Tecnològic Geominer d'Espanya (RD 932/1994, de 6 de maig), i  
el director general de l'Institut Tecnològic Geominer d'Espanya (d'ara endavant, ITGE), senyor Camilo Caride de LiÑán (RD 1.734/1991, de 5 de desembre).  
D'acord amb el que es preveu en la Llei 13/1986, de 14 d'abril, de Foment i Coordinació General de la Investigació Científica i Tècnica, en els Reials Decrets 278/1977, de 25 de febrer, i 2.402/1977, de 17 de juny, i en la resta de disposicions que regulen el funcionament de l'organisme.  
Les parts es declaren amb competències i conselleria de agricultura, pesca y alimentacióncitat suficients per a formalitzar aquest conveni específic.  
MANIFESTEN  
Primer  
Que l'ITGE és un organisme autònom de l'administració de l'estat, adscrit al Ministeri d'Indústria i Energia a través de la Secretaria General d'Energia i Recursos Minerals, d'acord amb el que es preveu en el Reial Decret 1.270/1988, de 28 d'octubre.  
Segon  
Que l'ITGE, d'acord amb l'article quinze de la Llei 13/1986, de 14 d'abril, de Foment i Coordinació General de la Investigació Científica i Tècnica, té subscrit amb la Generalitat Valenciana un conveni marc d'assistència tècnica, per mitjà de la Conselleria d'Indústria, Comerç i Turisme, amb data 29 de juliol de 1983. Aquest conveni preveu, en la clàusula segona, la realització d'un programa anual d'actuacions d'acord amb les previsions pressupostàries.  
Tercer  
Que la Conselleria d'Agricultura, Pesca i Alimentació té atribuïdes competències en matèria de regadius i racionalització de l'ús de l'aigua i optimació en la utilització de recursos naturals, en virtut del que s'estableix en els articles 14 i 15 del Decret 179/1993, de 28 de setembre, del president de la Generalitat Valenciana.  
Conformement amb el que s'exposa, acorden la formalització d'aquest conveni, d'acord amb les següents clàusules:  
Primera  
L'objecte d'aquest conveni és la col·laboració entre la Conselleria d'Agricultura, Pesca i Alimentació i l'ITGE per a la realització dels estudis de diagnòstic general i proposta d'actuacions en els aqüífers de la Comunitat Valenciana que s'utilitzen per als regadius.  
La descripció dels treballs es recull en l'annex d'aquest conveni específic.  
Segona  
L'ITGE durà a terme els treballs recollits en l'annex d'aquest conveni, a càrrec dels seus capítols pressupostaris, i les unitats que considere necessàries per a assolir els objectius d'aquest conveni.  
La propietat dels treballs correspon a les parts firmants, els resultats dels quals podran ser utilitzats indistintament o de forma conjunta per ambdues institucions i caldrà, per a una altra manera d'ús, la petició escrita, que ha de ser resposta en un termini inferior a quinze dies des de la recepció. La manca de resposta implica acceptació i consentiment de la petició.  
Tercera  
El seguiment d'aquest conveni estarà a càrrec d'una comissió formada per dos tècnics de cada organisme. La identitat d'aquests tècnics serà comunicada en els quinze dies posteriors a la firma del conveni.  
Aquesta comissió serà l'encarregada d'aportar la informació bàsica de cada institució que calga per a aconseguir els objectius que es fixen en els plecs de condicions tècniques.  
Quarta  
El pressupost per a la realització d'aquests treballs puja a la quantitat de setanta-vuit milions vuit-centes cinquanta-set mil sis-centes pessetes, el desglossament del qual, per activitats, es recull en l'annex al conveni.  
El finançament d'aquests treballs, l'efectuaran ambdós organismes, i correspondrà a la Conselleria d'Agricultura, Pesca i Alimentació la quantitat de cinquanta-dos milions cinc-centes setanta-una mil pessetes, i a l'ITGE, la quantitat de vint-i-sis milions dues-centes vuitanta-sis mil sis-centes pessetes.  
La distribució anual en milers de pessetes s'indica en el quadre següent:  
 Anys  
Organismes 1995 1996 1997 1995/96/97  
CAPA 20.182 23.221 9.168 52.571  
ITGE 10.091,6 11.611 4.584 26.286,6  
Total 30.273,6 34.832 13.752 78.857,6  
(milers de pessetes)  
El pagament dels treballs, l'efectuarà l'ITGE a càrrec del programa 300, aigües subterrànies; subprograma 310, xarxes i inventari d'aqüífers; línia 312, estadística i informació d'aqüífers (ESTACUIF), de la seua dotació pressupostària.  
L'aportació econòmica de l'ITGE per a 1996 i 1997 es compromet de conformitat amb el règim disposat per a les despeses plurianuals en l'article 61 del text refós de la Llei General Pressupostària i la de la Conselleria d'Agricultura, Pesca i Alimentació, de conformitat amb el que es disposa en l'article 29 de la Llei d'Hisenda Pública de la Generalitat Valenciana.  
La Conselleria d'Agricultura, Pesca i Alimentació abonarà la seua aportació a l'ITGE a càrrec del capítol 7 del programa 531.10 de la seua dotació pressupostària.  
Cinquena  
Atés que els treballs d'aquest conveni són cofinançats per ambdós organismes, es preveu l'aportació de fons al llarg del termini de vigència d'aquest conveni. Aquestes aportacions es justificaran amb el lliurament dels treballs en els terminis fixats i la justificació de les despeses produïdes.  
L'aportació econòmica per part de la Conselleria d'Agricultura, Pesca i Alimentació s'efectuarà de la manera següent: la corresponent a l'any 1995 es fraccionarà en sis milions de pessetes abans del 30 de juny, onze milions vuit-centes mil pessetes el 30 de setembre i dos milions tres-centes vuitanta-dos mil pessetes abans del 31 de desembre; la de l'any 1996 es fraccionarà en cinc milions de pessetes abans del 31 de gener, quatre milions de pessetes abans del 31 de maig, onze milions set-centes mil pessetes el 30 de setembre i dos milions cinc-centes vint-i-una mil pessetes abans del 31 de desembre; la de l'any 1997 es fraccionarà en cinc milions tres-centes mil pessetes abans del 28 de febrer i tres milions vuit-centes seixanta-vuit mil pessetes abans del 31 de maig.  
Aquestes aportacions de fons s'efectuaran a petició de l'ITGE, mitjançant una transferència bancària al compte número 20-000745-0 de l'Institut Tecnològic Geominer d'Espanya, entitat 9000, sucursal 0001, o aquella altra que notifique oficialment l'ITGE.  
Sisena  
Aquest conveni té vigència des de la data de signatura fins al 31 de maig de 1997.  
Setena  
De conformitat amb l'article 7.3 i 7.4 del Decret 20/1993, de 9 de febrer, del Govern Valencià, en el qual s'estableix el règim jurídic i pressupostari dels convenis que subscriga la Generalitat Valenciana, en el cas que l'Institut Tecnològic Geominer d'Espanya no execute la prestació durant el període de vigència, el conseller d'Agricultura, Pesca i Alimentació podrà procedir a la rescissió d'aquest conveni.  
Igualment, l'Institut Tecnològic Geominer d'Espanya, a través del secretari general de l'Energia i Recursos Minerals i president del Consell General, podrà rescindir aquest conveni quan la Conselleria d'Agricultura, Pesca i Alimentació no execute la seua prestació d'acord amb el que s'estableix en aquest conveni.  
La naturalesa d'aquest conveni és administrativa i es regirà per les seues normes peculiars. Seran d'aplicació els principis de la Llei de Contractes de l'Estat i les normes concordants i supletòries per resoldre els dubtes i les llacunes que pogueren plantejar-se.  
I perquè conste, com a prova de conformitat, les parts firmen aquest document per triplicat en el lloc i la data indicats en l'encapçalament.  
El conseller d'Agricultura, Pesca i Alimentació,  
JOSEP MARIA COLL I COMIN   
El secretari general de l'Energia i Recursos Minerals  
i president del Consell General de l'ITGE,  
ALBERTO LAFUENTE FÉLEZ  
El director general de l'ITGE,  
CAMILO CARIDE DE LIÑáN  
ANNEX  
Situació i comportament dels aqüífers davant les actuacions de sequera dutes a terme per la Conselleria d'Agricultura, Pesca i Alimentació.  
1. Objectius  
Els objectius finals d'aquest treball consisteixen a avaluar l'estat actual i l'evolució futura dels aqüífers sobre els quals es faran actuacions de lluita contra la sequera durant el bienni 1995-96, mitjançant una intensa explotació dels recursos hídrics subterranis. Així mateix, s'estudiaran els efectes provocats i es definiran les mesures que calguen per a pal·liar els possibles efectes negatius que hi tinguen lloc.  
2. àrea de treball  
L'àrea de treball abraça el territori de la Comunitat Valenciana ocupat pels aqüífers sobre els quals es porten a terme actuacions contra la sequera. Dins d'aquest territori es defineixen sectors d'explotació i zones d'afecció d'acord amb la terminologia següent.  
Sector d'explotació: àrea ocupada per una agrupació de sondatges d'explotació en un entorn pròxim.  
Zona d'afecció: aqüífer o part d'un aqüífer sobre el qual es preveu la influència del bombament en el sector d'explotació.  
El treball es desenvoluparà en sis zones dels aqüífers següents:  
Subsistema de la Plana de Castelló  
Plana de València nord  
Plana de València sud  
Aqüífer de Llíria-Casinos (Túria Mitjà)  
Subsistema del Caroig nord  
Aqüífer quaternari de la vega mitjana i baixa del Segura  
Igualment, la Conselleria d'Agricultura, Pesca i Alimentació, conscient de la importància que tenen els bombaments per a ús agrícola en els subsistemes del Palància mitjà i de la plana de Sagunt, desitja aplicar-hi aquesta metodologia, a fi d'analitzar la influència que produiran les extraccions previstes.  
D'aquesta manera, queden definides vuit zones de treball en les quals s'efectuaran les activitats d'aquest conveni.  
3. Metodologia de treball  
La metodologia per a la realització dels treballs d'aquest projecte s'ha resumit en el quadre explicatiu adjunt. L'estructura s'efectua en dues fases, que coincideixen amb els anys en què cal posar en explotació els sondatges prevists per a pal·liar els efectes de la sequera, i una tercera fase d'anàlisi de recuperació de l'aqüífer abans de finalitzar els treballs d'aquest conveni.  
Fase primera. S'estructura per controlar i definir els efectes que pot produir la campanya de regs de l'any 1995.  
Fase segona. S'estructura igual que la primera per a l'any 1996, si bé hi ha una etapa complementària de mesurament de la recuperació de l'aqüífer i que substitueix la primera etapa de l'any 1996.  
Fase tercera. Comprén l'estudi i les mesures de recuperació de l'aqüífer des del final del bombament de l'any 1996 fins al començament d'una altra possible campanya, durant l'any 1997.  
Dins de les fases es diferencien tres etapes, que coincideixen amb l'anàlisi abans, durant i al final de la campanya de regs. Les actuacions dins d'aquestes fases consisteixen en:  
Primera etapa. S'efectuarà abans de començar el bombament i constarà de: revisió de l'inventari de punts d'aigua i definició de xarxes específiques en el sector de l'explotació i una altra que complementa la de l'aqüífer. Control quinzenal de les xarxes del sector d'explotació i mensual de la zona d'afecció de l'aqüífer. Elaboració d'un informe de l'estat de l'aqüífer.  
Segona etapa: abraça el període de temps que dura el bombament i s'hi efectuarà: revisió de l'inventari preliminar, per si l'informe d'inici de campanya aconsellara augmentar el nombre de punts de control, mesura quinzenal i realització d'estat d'amidaments, mesures mensuals de l'estat de l'aqüífer i informe del seu comportament segons les previsions inicials.  
Tercera etapa: comprén les activitats que s'han d'efectuar després de finalitzar la campanya de regs i s'efectuarà un informe sobre els resultats de la campanya i l'anàlisi de la influència dels bombaments en l'aqüífer, com també dels efectes induïts.  
Etapa complementària. Aquesta etapa cobreix el temps des del final del bombament d'una fase i el començament de la següent. S'efectuaran tres campanyes de control de les xarxes, tant del sector d'explotació com de la zona d'afecció, com també l'anàlisi en quatre mostres. S'inclou un informe de recuperació de l'aqüífer en acabar l'etapa.  
4. Pressupost parcial  
S'indica a continuació el pressupost de cada etapa:  
Primera etapa  
 Número Actuació Import PTA  
 1 Revisió preliminar de l'inventari  
 en l'entorn de les captacions. Presa   
 de nivells i mostres 315.000  
 2 Definició de xarxes específiques  
 en el sector d'explotació i zona d'afecció  
 del lloguer 34.700  
 3 Control de xarxes en sectors d'explotació  
 (3 campanyes). Periodicitat quinzenal 283.500  
 4 Control de xarxa en zona d'afecció d'aqüífer  
 (2 campanyes). Periodicitat mensual. 189.000  
 5 Anàlisis de mostres (1 campanya) 52.000  
 6 Informe de l'estat de l'aqüífer:  
 - Evolució històrica,  
 - Estimació de recursos explotables,  
 - Identificació de possibles efectes  
 - Anàlisis d'influència de l'entorn  
 de captació.  
 Suma 1.149.200  
Segona etapa  
 Número Actuación Importe PTA  
 1 Control de la xarxa en sectors d'explotació  
 (12 campanyes). Periodicitat quinzenal 1.134.000  
 2 Control de la xarxa en la zona d'afecció  
 de l'aqüífer (6 campanyes).  
 Periodicitat mensual 567.000  
 3 Anàlisis de mostres (2 campanyes) 8 anàlisis 104.000  
 4 Aforaments diferencials en llits de rius  
 i interpretació de dades (4 unitats) 240.000  
 5 Actuació de les explotacions més  
 significatives en els sectors afectats 315.000  
 6 Estats quinzenals d'amidacions,  
 informes mensuals de comportament  
 de l'aqüífer 275.000  
 Suma 2.635.000  
Tercera etapa  
 Número Actuación Importe PTA  
 1 Informe de resultat de campanya 400.000  
 2 Anàlisis d'influència i efectes 600.000  
 Suma 1.000.000  
Etapa complementaria  
Tres campanyes de mesures i anàlisis (4 mostres): 619.000 PTA  
Un informe de recuperació de l'aqüífer: 100.000  
Suma : 719.000 PTA  
El pressupost per fases és:  
Fase primera (FP)  
Primera etapa 1.149.200 PTA  
Segona etapa 2.635.000 PTA  
Tercera etapa 1.000.000 PTA  
Suma (FP) 4.784.200 PTA  
Fase segona (FS)  
Etapa complementària 719.000 PTA  
Segona etapa 2.635.000 PTA  
Tercera etapa 1.000.000 PTA  
Suma (FS) 4.354.000 PTA  
Fase tercera (FT)  
Etapa complementària 719.000 PTA  
5. Pressupost general  
El pressupost per a les vuit zones d'actuació definides en el projecte és:  
 Nombre   
 unitats Fase Preu unitat Import PTA  
 8 Fase primera 4.571.394 15.338.217  
 8 Fase segona 4.739.307 29.882.947  
 8 Fase tercera 147.080 5.752.000  
 Total 09.233.615  
6. Calendari d'activitats  
El calendari d'activitats s'adequarà de manera que s'aconseguisca la finalització de les fases i etapes en les dates següents:  
Fase primera (FP)  
Primera etapa abril 1995   
Segona etapa octubre 1995   
Tercera etapa Febrer 1996  
Fase segona (FS)  
Etapa Complementària abril 1996   
Segona etapa octubre 1996   
Tercera etapa febrer 1997   
Fase tercera (FT)  
Etapa complementaria maig 1997   
La Comissió de Seguiment del conveni pot adaptar aquest calendari a les necessitats dels treballs, sempre que no afecte les anualitats de la dotació pressupostària i el termini d'acabament del conveni.  
Primera campanya de regs (any 1995)   
Fase primera (FP)  
Primera etapa (abril 95)  
- Mesures abans de l'explotació  
- Informe d'estat de l'aqüifer  
Segona etapa (maig - octubre 95)  
- Mesures periòdiques  
- Estat de medicions i informe de desviacions del plan previst.  
Tercera etapa (novembre 95 - gener 96)  
- Informe de resultats de campanya  
- Anàlisi d'influència i efectes del bombament  
Segona campanya de regs (any 1996)  
Fase segona (FS)  
Etapa complementària (novembre 95 - abril 96)  
- Mesures des del final del bombament (1995) fins a la campanya 1995)  
- Informe de recuperació de l'aqüifer  
Segona etapa (maig - octubre 95)  
- Mesures periòdiques  
- Estat de medicions i informe de desviacions del pla previst  
Tercera etapa (novembre 95 - gener 96)  
- Informe de resultats  
- Anàlisi d'influència i efectes del bombament  
Fase tercera (FT)  
Etapa complementària (novembre 96 - abril 97)  
- Mesures des del final de bombament (1996) fins a la fi del projecte.  
- Informe de recuperació de l'aqüifer.